Navodila za vlomilce

V roke ste dobili sef s tajnimi podatki skrivne organizacije. Neznana organizacija je podatke skrila. Vsi podatki so na ploščici, ki je v okencu pokrova. Skrivne podatke lahko dobite samo, če pridete pravočasno do njih.

* Cilj je, da odprete okence s podatki. Kako to naredite? Magnet spustite po klančini, ki je v pokrovu sefa. Ko pade magnet v odprtino na koncu klančine, odpre okence s podatki ­ sef je odklenjen.
* Da pridete do magneta, morate na peltierovem elementu ustvariti zadostno temperaturno razliko med zgornjo in spodnjo ploskvijo. Dostop imate samo do zgornje.
* Stanje temperaturne razlike vam prikazuje majhen ekranček. Ko je razlika zadostna, se odpre predal z magnetom. Predal se po petih sekundah zapre. Ponovna zadostna temperaturna razlika na peltierovem elementu, ga spet odpre.
* Element je vgrajen na mestu, kjer je običajno drsna ploščica (touchpad).
* Vsi pripomočki za odpiranje so pod pokrovom sefa, ki ga dvignete, ostalega sefa pa se ne sme premikati.
* Dotikanje okenca in ploskve z okencem ni dovoljeno.

Peltierov element se običajno uporablja tako, da ob dovajanju električne energije ustvarja temperaturno razliko med ploskvama (Peltierov pojav), lahko pa se ga uporabi tudi v obratni smeri (Seebeckov pojav).

Za merjenje in prikaz temperaturne razlike ter odpiranje predala z magnetom skrbi mikroprocesor.